钦定古今图书集成/理学汇编/学行典/第206卷 > 许立德
## 钦定古今图书集成/理学汇编/学行典/第206卷 > 许立德

按《歙县志》：“许立德，字德上，文穆长子。十八补诸生。性
孝友，母汪夫人患噎苦，不能餐，则亦终日不餐。母殁，
以积饿哀毁死，三日复苏，仿佛见母送之归，人以为
孝感。既卜地葬母，庐其侧，日夕悲号。文穆闻称病，召
之，乃入。燕侍时，念母恸哭，文穆亦恸。后恐伤父心，每
念之欲哭，辄掩面走他所，尽哀而后还。以季子志才”
赠尚宝司卿。